ועדת הכספים, כנסת 17, פרוטוקול מספר 809, 2008-06-10 13:00

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: פנייה מספר 197 ו-198 – הסברה לחסכון במים אני לא יודע אם שמעתם את הראיון שלי הבוקר ברדיו, אבל נתתי קרדיט גדול – וכך אני מרגיש – לאנשי האופוזיציה בוועדת הכספים, כולל לעצמי כי גם אני איש אופוזיציה.

סטס מיסז'ניקוב: אמרתי שאנחנו ממלכתיים וכי אנחנו מאשרים דברים, לא רק בזמן האחרון אלא במשך שנה וארבעה חודשים שאני נמצא, כאשר רוב הדברים אושרו על ידי האופוזיציה.

יעקב ליצמן: תאר לעצמך שכרגע אנחנו רק אופוזיציה.

סטס מיסז'ניקוב: אנחנו התנהגנו כאופוזיציה כאשר עוד אני הייתי בקואליציה ואני מבקש שנמשיך עם זה.

סטס מיסז'ניקוב: את הפנייה לא אישרנו בישיבה הקודמת.

יעקב ליצמן: את ההסברה אני יכול לעשות יותר טוב.

נח הקר: כמו שאתם יודעים לא יורד גשם ויש לנו בעיה קשה של מים.

נח הקר: יש פעולות לפתרון כאשר אחת הפעולות היא לעודד את החסכון.

סטס מיסז'ניקוב: אני רוצה לומר לכם שההסברה עוזרת.

סטס מיסז'ניקוב: כל בוקר בתי בת ה-7 אומרת לי לסגור את המים כי אני מבזבז אותם.

נח הקר: יש גם נתונים מהעבר, מ-2001, אז היינו במצב דומה.

יעקב ליצמן: מה זה שייך לביוב?

נח הקר: בנוסף יש הרשאות להתחייב.

נח הקר: ביוב זה משהו אחר.

ראובן ריבלין: ההסבר שלו ברור.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 197 ו-198 – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: ה צ ב ע ה הרביזיה לא התקבלה פנייה מספר 208 – משרד המשפטים

ענת משה: הפנייה נועדה לבצע שינויים במשרד המשפטים.

ענת משה: בכלל זה יש תקצוב של תקן בן מיעוטים למשרה של יועץ משפטי במשרד המשפטים.

ענת משה: כמו שאפשר לראות, יש שינוי בהנהלת המשרד שלטובת זה התקן מגיע.

ענת משה: יש תקצוב לטובת בתי הדין הרבניים בהרשאה להתחייב לטובת שיפוץ בית הדין הרבני בחיפה בסך של 11,390 מיליון שקלים.

זאב אלקין: אני אתנגד.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 208 – לא אושרה

יעקב ליצמן: אני מבין שאלי ישי נגד בגלל קצבאות הילדים ואני תומך באלי ישי.

יעקב ליצמן: הוא נגד הממשלה.

יעקב ליצמן: ש כך הוא אמר.

סטס מיסז'ניקוב: אנחנו מדברים על 60 אלף שקלים.

דוד שטינמץ: בסך הכל אנחנו פותחים קורס לצוערים וכאן ממירים תקנים לעבודה בלתי צמיתה כי צוערים זאת עבודה בלתי צמיתה.

ראובן ריבלין: אני בעד.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 209 – אושרה

יעקב ליצמן: רביזיה.

סטס מיסז'ניקוב: אנחנו מצביעים על הרביזיה.

סטס מיסז'ניקוב: ה צ ב ע ה הרביזיה לא התקבלה

דוד שטינמץ: שינויים פנימיים בהם אנחנו הולכים להוסיף 6 מיליון שקלים למכון התקנים ו-800 אלף שקלים להסמכת מעבדות.

דוד שטינמץ: המקור לזה הוא המזומן שיש לנו בהטבות לעידוד השקעות הון.

דוד שטינמץ: זה המזומן שהאוצר תמיד לוקח אבל זה לא משמעותי כי בלאו הכי הוא מחויב בסכום הזה.

דוד שטינמץ: בעיקרון זאת תוספת של 6 מיליון שקלים לתקינה ו-800 אלף להסמכת מעבדות ושינויים פנימיים אחרים.

סטס מיסז'ניקוב: מי עומד בראש הסמכת מעבדות?

דוד שטינמץ: אני לא יודע מי עומד בראש הסמכת מעבדות.

דוד שטינמץ: אני לא זוכר את שמו של מי שעומד בראש המינהל.

סטס מיסז'ניקוב: אנחנו מצביעים.

סטס מיסז'ניקוב: בעד – 2 נגד – 2 פנייה מספר 210 ו-211 – לא אושרה

דוד שטינמץ: זה שינוי שאנחנו מחכים לו כבר למעלה משלושה חודשים.

סטס מיסז'ניקוב: למה אתה מדבר אתי?

סטס מיסז'ניקוב: דבר עם האוצר.

יעקב ליצמן: כואב לי לא פחות ממך על 75 מיליון שקלים לתרופות.

סטס מיסז'ניקוב: פנייה מספר 222 ו-223

מיכאל דולמן: מדובר בשני נושאים עיקריים.

מיכאל דולמן: הנושא הראשון בפנייה הוא תגבור בסך של 8,400 מיליון שקלים לתקציב המשטרה לחוות השרתים של המשטרה, והנושא השני הוא הגדלת הוצאה מותנית בהכנסה בסך של 3,185 מיליון שקלים בגין הכנסות מקרנות השוטרים וחברות ביטוח.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פניה מספר 222 ו-223 – אושרה פה אחד

שי חרמש: נעכב עד שיגיע סל הבריאות.

יעקב ליצמן: אני מאוד מבקש שתצביעו.

ראובן ריבלין: אני מבקש לדחות את הדיון.

ראובן ריבלין: אני לא רוצה להצביע נגד זה אלא אני רוצה לברר כמה דברים.

שי חרמש: האם אפשר לקבל את רשימת מבני הדת?

סטס מיסז'ניקוב: יש לי פה בעיה.

סטס מיסז'ניקוב: יש כאן תוספת למשרד הפנים לשיפוי רשויות.

זאב אלקין: זאת לא תוספת אלא להפך.

סטס מיסז'ניקוב: אז זה עוד יותר גרוע.

זאב אלקין: נכון.

סטס מיסז'ניקוב: אם זה כך, בטח שאני דוחה את זה.

סטס מיסז'ניקוב: פנייה מספר 224 ו-225 – משרד החינוך

ריקי ארמן: אני מעדיפה למשוך את הפנייה.

סטס מיסז'ניקוב: תסבירי לנו את הפנייה.

ריקי ארמן: אחר כך תהיה לי הזדמנות למשוך?

סטס מיסז'ניקוב: בוודאי.

סטס מיסז'ניקוב: אני לא אצביע על זה.

ריקי ארמן: הפנייה נועדה לתקצוב 100 מיליון שקלים לנושאים שסוכמו עם ארגוני המורים בהתאם להצהרת שר האוצר בבית הדין לעבודה, מתוכך 20 מיליון שקלים הגדלה של הרשאה להתחייב לתקציב הפיתוח של משרד החינוך לצורך התאמת מבני חינוך לרפורמה.

ריקי ארמן: משרד החינוך הגיש לנו פנייה ואנחנו מחלקים כאן את ה-100 מיליון שקלים ששר האוצר התחייב עליהם לפי בקשת משרד החינוך.

זאב אלקין: לוקחים אותם מהתקציב של משרד החינוך עצמו.

ריקי ארמן: לא.

ריקי ארמן: מדובר כאן בתוספות.

זאב אלקין: כי כתוב שאין שימוש ברזרבה כללית.

ריקי ארמן: תקציב השכר של משרד החינוך, ברגע שמתחייבים לשעות, בסופו של דבר מחויבים בו.

ריקי ארמן: בסוף הסכומים נלקחים מרזרבות לשכר ובכל מקרה, כמו שהתחלתי לומר, גם אם מוסיפים שעות במשרד החינוך וגם אם לא מתקצבים את המזומן או לא מתקצבים את המזומן נכון, בסופו של דבר מחויבים כי מדובר בעובדי מדינה ומחויבים לתשלום.

זאב אלקין: לא שאלתי על 80 מיליון שקלים.

זאב אלקין: 20 מיליון של המבנים נלקחים מהתקציב השוטף של משרד החינוך שאחר כך אין לו כסף לא לאולפנים ולא לכיתות תלמידים עולים.

ריקי ארמן: מדובר כאן בתוספות בלבד.

זאב אלקין: את מורידה בתקציב של משרד החינוך.

ריקי ארמן: יש כאן תקנות של רזרבות.

זאב אלקין: לפעולות שונות של משרד החינוך שכרגע אומר שאין לו כסף לא לזה ולא לזה ולא לזה.

זאב אלקין: את מורידה מהסעיף הזה.

ריקי ארמן: אלה תקנות של רזרבה לשכר.

זאב אלקין: משרד החינוך סוגר חצי מהאולפנים כי אין לו כסף לשלם משכורות למורים.

שי חרמש: מצד שני אתה נמצא כרגע בחופשת הקיץ וצריך להתאים מבנים ולשפץ בספטמבר.

זאב אלקין: זה לא קשור לזה.

זאב אלקין: זה קשור לרפורמה וההחלטה מציינת שעל שרת החינוך לממן את הרפורמה.

סטס מיסז'ניקוב: אני דוחה את ההצבעה למועד אחר.

שי חרמש: חבל.

שי חרמש: אני בעד.

ראובן ריבלין: אם אתה רוצה להצביע עכשיו, אין לנו בעיה.

סטס מיסז'ניקוב: אני מבין שאין לכם בעיה, אבל הבטחתי.

שי חרמש: נגישות לנכים ושבילי אופניים.

סטס מיסז'ניקוב: בקטע של היקף כינרת יש מקטע שיהיה קרוי על שמו של יורי שטרן ואנחנו מחכים לכסף הזה.

סטס מיסז'ניקוב: אני מבקש לאשר את הפנייה.

שי חרמש: בלי שום קשר ליורי שטרן.

שי חרמש: מדובר במסלולים לנכים ובטיחות.

שי חרמש: בואו ניתן את זה.

גלית פלצור: אני לא בטוחה שהקטע הזה זה הקטע.

ראובן ריבלין: מדובר בשירות לציבור לאנשים מוגבלים.

זאב אלקין: אני בעד.

יעקב ליצמן: אנחנו נלחמים כאן מלחמה אידיאולוגית.

יעקב ליצמן: לכן אנחנו מצביעים כל הזמן נגד.

יעקב ליצמן: כדי לשכנע אותי בנושא הזה, אין הבדל בין התיירות לבין הפנייה הקודמת בנושא החינוך.

ראובן ריבלין: האוצר כאן לא כל כך שמח לתת את הכסף לשביל הזה.

שי חרמש: הוא רוצה שלא תאשר את זה.

ראובן ריבלין: ואני חושב שזה דבר שהוא חיוני.

יעקב ליצמן: אין לי בעיה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה פנייה מספר 232 – אושרה פנייה מספר 236 – משרד האוצר, פיתוח פורטל למשרד

ראובן ריבלין: אני מציע לך לא להצביע על זה.

סטס מיסז'ניקוב: לא נמצא כאן נציג שיכול להסביר לנו.

סטס מיסז'ניקוב: הישיבה נעולה.

סטס מיסז'ניקוב: תודה רבה.